
Uznesenie Okresný súd v Prievidzi vo veci starostlivosti o maloletého A. B., nar. XX.X.XXXX, zastúpeného kolíznym opatrovníkom, Úradom práce, sociálnych vecí a rodiny v Prievidzi, dieťa rodičov: matky C. B., nar. XX.XX.XXXX, bytom D., E. XXX/XX, otca A. B., nar. X.X.XXXX, bytom D., C. XXXX/XX , o návrhu otca na zverenie maloletého dieťaťa do striedavej osobnej starostlivosti rodičov, takto rozhodol: I. Konanie
zastavuje. odôvodnenie:
1. Otec maloletého dieťaťa sa podaným návrhom domáhal jeho zverenia do striedavej osobnej starostlivosti rodičov. V priebehu súdneho konania vzal podaný návrh celkom späť z dôvodu, že rešpektuje názor dieťaťa, ktorý prejavil vôľu zostať v osobnej starostlivosti matky. 2. Matka a kolízny opatrovník súhlasili so späťvzatím návrhu, čo vyplýva zo správy ÚPSVaR Prievidza zo dňa 18.9.2024. 3. O zastavení konania súd rozhodol podľa § 29 ods. 1 CMP, podľa ktorého navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Vo veci neboli dané dôvody pre pokračovanie v konaní podľa § 29 ods. 2 CMP, pretože o maloleté dieťa je riadne postarané v osobnej starostlivosti matky, ktorej bolo zverené rozsudkom Okresného súdu v Prievidzi č.k. 16P/31/2021-35 zo dňa 25.10.2021. Poučenie: Proti tomuto rozhodnutiu je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje, písomne v troch vyhotoveniach. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1, 2 CMP, odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu, Zákona č. 233/1995 Z.z. o exekútoroch a exekučnej činnosti.

